Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 277/11/4404	Nové Zámky, 7.3.2012
EEČ : 2-33-21-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátorka Okresnej prokuratúry Nové Zámky
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Hoci  bol podľa rozsudku Okresného súdu XXXXX spisovej  značky  7P  16/2008 - 34   zo dňa 02.06.2008 povinný prispievať na výživy svojho maloletého syna XXXXX  narodeného  XXXXX,  mesačne sumou 99,58 €,  vždy do 15. teho dňa toho - ktorého mesiaca vopred do rúk matky  XXXXX XXXXX, bytom XXXXX, Ulica XXXXX, okres XXXXX a podľa rozsudku Okresného súdu XXXXX spisovej značky 16C    18/2008 - 70 zo dňa 29.09.2009   je povinný prispievať na výživu  svojho maloletého syna XXXXX  na čas  po rozvode sumou 67,00 € mesačne,  vždy do 15. dňa v mesiaci vopred k rukám matky XXXXX XXXXX,  vyživovaciu povinnosť si  neplní po dlhší čas,  čím za obdobie od 02.06.2008 do 29.02.2012 vznikol na výživnom dlh v sume 3.601,44 €.
Právna veta:
lebo zanikla trestnosť činu
Odôvodnenie:
Vyšetrovateľ Okresného riaditeľstva PZ, Odboru kriminálnej polície XXXXX uznesením ČVS: ORP - 283/OEK-NZ-2011 zo dňa 29.04.2011   podľa §  199 odsek   1  Trestného    poriadku   začal  trestné stíhanie   vo veci prečinu zanedbania povinnej výživy podľa   § 207 odsek 1, odsek 3 písmeno b/ Trestného zákona a uznesením zo  dňa 13.07.2011  podľa     § 206 odsek 1 Trestného poriadku stíha XXXXX  ako obvineného z uvedeného pre činu na tom skutkovom základe, ako je to uvedené vo výrokovej časti uznesenia.
         Svedkyňa  XXXXX pred vyšetrovateľom  PZ dňa  16.02.2012  uviedla, že obvinený dlhujúcu sumu na výživnom  za oznamované obdobie  uhradil  v  plnej výške, keď  v priebehu  rokov 2009 - 2011 obdržala od otca dieťaťa  sumu  1.356,38 €  a dňa  11.02.2012  uhradil   sumu  2.264,50 €,  čím  si splnil vyživovaciu povinnosť  voči svojmu maloletému  synovi v celom rozsahu.   
	Teda obvinený využil ustanovenie o účinnej ľútosti v zmysle § 86 písmeno a/ Trestného zákona a vyživovaciu povinnosť  dodatočne splnil skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
	Preto bolo potrebné rozhodnúť tak, ako je to uvedené vo výrokovej časti.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka